ผีแดง หวังซิว เบอร์ทรานด์ ก่อนตลาดวาย
สำนักข่าวต่างประเทศรายงานวันที่ 23 ม.ค. ว่า ปิศาจแดง แมนเชสเตอร์ ยูไนเต็ด สโมสรยักษ์ใหญ่แห่งศึกพรีเมียร์ลีก อังกฤษ ตกเป็นข่าวต้องการเซ็นสัญญาคว้าตัว ไรอัน เบอร์ทรานด์ แบ็กซ้ายทีมชาติอังกฤษ ของ นักบุญ เซาแธมป์ตัน มาร่วมทัพก่อนปิดตลาดซื้อขายนักเตะเดือนมกราคมนี้,แมนเชสเตอร์ ยูไนเต็ด ประสบปัญหาบรรดาผู้เล่นในตำแหน่งแนวรับมีอาการบาดเจ็บหลายราย ในตำแหน่งฟูลแบ็ก อาทิ อันโตนิโอ วาเลนเซีย, แอชลีย์ ยัง และ ลุคชอว์ ขณะที่บรรดานักเตะดาวรุ่งอย่าง บรอธวิค แจ็คสัน และ กีเยร์โม บาเลรา ประสบการณ์ก็ยังไม่มากพอ ทำให้หลุยส์ ฟาน กัล จำเป็นต้องหาฟูลแบ็กมาร่วมทัพ,รายงานล่าสุดจาก เดลี สตาร์ สื่อของอังกฤษ ระบุว่า ฟาน กัล ต้องการจะแก้ไขสถานการณ์ดังกล่าวด้วยการคว้าตัว เบอร์ทรานด์ วัย 26 ปี มาร่วมทัพ ก่อนที่ตลาดซื้อขายนักเตะเดือนมกราคมนี้จะปิดตัวลง อย่างไรก็ตามคาดกันว่า ปิศาจแดง ต้องทุ่มเงินถึง 20 ล้านปอนด์ หากต้องการแบ็กจอมบุกรายนี้มายังถิ่นโอลด์ แทรฟเฟิร์ด ก่อนเดตไลน์ ในขณะที่เซาแธมป์ตันก็คงลังเลที่จะขายหนึ่งในผู้เล่นที่สำคัญที่สุดของพวกเขาออกจากทีม.
ปิศาจแดง แมนเชสเตอร์ ยูไนเต็ด ตกเป็นข่าวต้องการเซ็นสัญญาคว้าตัว ไรอัน เบอร์ทรานด์ แบ็กซ้ายทีมเซาแธมป์ตัน มาร่วมทัพก่อนที่ตลาดซื้อขายนักเตะเดือนนี้จะปิดตัวลง
พรีเมียร์ลีก,แมนเชสเตอร์ ยูไนเต็ด,เซาแธมป์ตัน,ไรอัน เบอร์ทรานด์,ข่าว,ข่าวกีฬา,ไทยรัฐออนไลน์